ΓΡΑΠΤΗ ΕΡΩΤΗΣΗ E-0381/02

υποβολή: Isidoro Snchez Garca (ELDR) προς το Συμβούλιο

(20 Φεβρουαρίου 2002)

Θέμα: Έλεγχος των εισαγωγών μαροκινής τομάτας

Ο πρόεδρος της Ένωσης Γεωργών και Κτηνοτρόφων της Τενερίφης (Asaga), κ. Fernando Jimnez, ζήτησε πρόσφατα από τον ισπανό Υπουργό Γεωργίας, Κτηνοτροφίας και Αλιείας, κ. Miguel Arias Caete, μεγαλύτερο έλεγχο από την Ευρωπαϊκή Ένωση σχετικά με τους όρους εισαγωγής της μαροκινής τομάτας δεδομένου ότι, κατά την άποψή του, παραβιάζονται συστηματικά, γεγονός που προκαλεί σημαντικά προβλήματα στους παραγωγούς των Καναρίων Νήσων όσον αφορά την εμπορία και την τιμολόγηση.

Ποιά είναι η γνώμη του Συμβουλίου όσον αφορά το αίτημα αυτό·

Απάντηση

(22 Ιουλίου 2002)

Το Συμβούλιο εξέδωσε την 24η Ιανουαρίου 2000 την απόφαση για τη σύναψη, εξ ονόματος της Ευρωπαϊκής Κοινότητας και της ΕΚΑΧ, της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και του Βασιλείου του Μαρόκου(1). Αυτή η συμφωνία άρχισε να ισχύει την 1η Μαρτίου 2000. Το άρθρο 1, παράγραφος 5 του πρωτοκόλλου αριθ. 1 που προσαρτάται στη συμφωνία, το οποίο αφορά το καθεστώς που εφαρμόζεται στην εισαγωγή στην Κοινότητα των γεωργικών προϊόντων καταγωγής Μαρόκου, προβλέπει ορισμένες διατάξεις για τις δασμολογικές ποσοστώσεις ορισμένων προϊόντων μεταξύ των οποίων οι τομάτες.

Αςπενθυμισθεί εξ άλλου ως προς το συγκεκριμένο αυτό προϊόν ότι στο τέλος των διαβουλεύσεων που έγιναν δυνάμει του άρθρου 2, παράγραφος 6 του εν λόγω πρωτοκόλλου, η Κοινότητα αποφάσισε την αύξηση, σε αυτόνομη βάση, της ποσόστωσης που έχει ανοιχθεί για το Μαρόκο, η οποία ορίζεται τελικώς για την περίοδο από 1ης Οκτωβρίου 2001 έως την 31η Μαΐου 2002, σε 168 757 τόνους (δηλαδή 150 676 τόνους που προβλέπονται από το πρωτόκολλο και 18 081 τόνους σε αυτόνομη βάση)(2).

Προκειμένου να αποφευχθούν ενδεχόμενες διαταράξεις των κοινοτικών αγορών τομάτας, το Μαρόκο δεσμεύθηκε στο πλαίσιο της εν λόγω συμφωνίας να μηνπερβούν οι συνολικές εξαγωγές του τον προαναφερόμενο σφαιρικό όγκο.

Εξ άλλου έχει προβλεφθεί ότι ένα μέρος (12 081 τόνοι) της αυτόνομης ποσόστωσης θα ανοιχθεί μόνον εφ'όσον οι συνολικές εξαγωγές του Μαρόκου δενπερβούν, μεταξύ 1ης Οκτωβρίου και 31ης Μαρτίου 2002, τους 156 676 τόνους. Μέχρι στιγμής το Μαρόκο έχει τηρήσει αυτές τις ποσότητες.

Οι ποσότητες που εισάγονται κάθε εβδομάδα στις κοινοτικές αγορές αποτελούν αντικείμενο εβδομαδιαίων κοινοποιήσεων των κρατών μελών προς την Επιτροπή. Οι μαροκινές αρχές κοινοποιούν επίσης από την πλευρά τους σε εβδομαδιαία βάση τους αριθμούς των εξαγωγών τομάτας προς την Κοινότητα. Κατά συνέπεια η Επιτροπή διαθέτει, εκτός από τα μέτρα επιτήρησης TAXUD, μέσα που της επιτρέπουν να παρακολουθεί καθημερινώς τις ποσότητες τομάτας που εισάγονται από το Μαρόκο.

Θα πρέπει να ληφθείπόψη το γεγονός ότι η μέση τιμή της τομάτας στην Κοινότητα έχειπερβεί το όριο της προτιμησιακής τιμής εισαγωγής από το Δεκέμβριο και μετά, γεγονός που καταδεικνύει ότι οι εισαγωγές τομάτας από το Μαρόκο δεν έχουν δυσμενή επίδραση στις τιμές, οι διακυμάνσεις των οποίων μπορούν άλλωστε να αποδοθούν σε εσωτερικές αυξομειώσεις της κοινοτικής παραγωγής.

Το Συμβούλιο θεωρεί συνεπώς ότι επέτυχε μια δίκαιη λύση, επαγρυπνεί ωστόσο για τις δυσχέρειες που εκθέτει συγκεκριμένα ο αξιότιμος κ. βουλευτής.

(1) ΕΕ L 70 της 18.3.2000, σελ. 1.

(2) Πρβ. κανονισμό (ΕΚ) αριθ. 2264/2001 (ΕΕ L 305 της 22.11.2001, σελ. 20).